
AMCAN(ION)

· [bookmark: _GoBack]Rhoi dealltwriaeth drylwyr i’r myfyrwyr o rôl yr amgylchedd dysgu a phwysigrwydd chwarae yn yr awyr agored a chwarae corfforol yn y Cyfnod Sylfaen. 

DEILLIANNAU DYSGU

Ar ôl cwblhau’r modwl hwn yn llwyddiannus, dylai’r myfyriwr allu dangos y gallu i:

1. Werthuso cyfraniad damcaniaethau lluniadaeth ac ideolegau addysgol at addysg  blynyddoedd cynnar a’r egwyddorion a’r athroniaeth sy’n sail i’r Cyfnod Sylfaen yng Nghymru;
2. Dangos gwybodaeth a dealltwriaeth fanwl o rôl yr ystafell ddosbarth awyr agored wrth gyflwyno’r saith maes dysgu yn y Cyfnod Sylfaen;  
3. Gwerthuso effaith yr amgylchedd ar ddysgu plant;

4. Dadansoddi cyfraniad chwarae corfforol at ddatblygiad echddygol synhwyraidd plant ifanc. 

5. Dangos gwybodaeth a dealltwriaeth fanwl o effaith y Cyfnod Sylfaen ar ddatblygiad llythrennedd corfforol plant.

CYNNWYS DANGOSOL 
· Trosolwg o ddamcaniaethau ac arferion datblygiad plant sydd wedi dylanwadu ar y Cyfnod Sylfaen, gan gynnwys cyfraniadau Dewey, Froebel, Montessori, Steiner, Vygotsky, Bruner, Gardner a Malaguzzi.
· Golwg ar arferion addysg rhyngwladol sydd wedi llywio athroniaeth y Cyfnod Sylfaen. E.e. Reggio Emilia a Hi-Scope a dulliau addysgol yn Seland Newydd a’r Ffindir.
· Astudiaeth o ddogfennaeth cwricwlwm y Cyfnod Sylfaen a natur integredig y saith maes dysgu gyda ffocws penodol ar rôl yr awyr agored fel cyfrwng dysgu. 
· Cyflwyniad i botensial amryw amgylcheddau dysgu a strategaethau rheoli gwahanol a’u heffaith ar ddysgu plant. E.e. Rheolaeth a threfniadaeth y dosbarth, ystod yr adnoddau, yr ystafell ddosbarth  awyr agored, amgylchedd yr ysgol gyfan, Ysgolion Coedwig a dysgu oddi ar y safle. 
· Arsylwi ar blant mewn ystod o leoliadau'r Cyfnod Sylfaen, gan gynnwys cyfleoedd i ymweld ag enghreifftiau o arfer da sy’n arddangos defnydd o'r ystafell ddosbarth awyr agored a lleoliadau addysgol ehangach. 
· Trosolwg o ddatblygiad echddygol yn ystod plentyndod cynnar, a chydnabod normau datblygiad, er mwyn galluogi cynllunio a threfnu effeithiol yng nghyswllt cyfleoedd priodol ar gyfer dysgu a gychwynnir gan y plentyn, ynghyd â dysgu dan arweiniad yr athro,  dan do ac yn yr awyr agored. 
· Cyfraniad gweithgareddau awyr agored ac antur at ddatblygiad llythrennedd corfforol

STRATEGAETH DYSGU AC ADDYSGU

Bydd y prif ddarlithoedd yn cyflwyno'r myfyrwyr i’r cysyniadau, yr egwyddorion a’r arferion sy’n sail i ymagwedd gyfannol at iechyd ym maes addysg. Bydd gweithdai ymarferol yn cyflwyno myfyrwyr i enghreifftiau o weithgareddau ymarferol y gellir eu darparu ym mhob cyfnod allweddol. Defnyddir tiwtorialau a seminarau i gefnogi cymhwyso, trafodaeth, a gwerthuso’n feirniadol yr egwyddorion a ddysgwyd. Defnyddir astudiaethau achos enghreifftiol i ddatblygu dealltwriaeth a’r defnydd a wneir o’r technegau. Bydd ystod y gweithgareddau addysgu a dysgu yn darparu'r cyd-destun ar gyfer cyplysu damcaniaeth ag ymarfer.

Dyrennir yr addysgu fel a ganlyn i gyflwyno’r modwl:

	Math o weithgaredd
	Oriau
	Canran

	Dysgu wedi’i amserlennu
	45
	23

	Dysgu annibynnol
	155
	77

	Dysgu drwy leoliadau
	0
	0

	CYFANSWM
	200
	100%



ASESU

Elfen Asesu 1 – 50%
Traethawd:   (2500 o eiriau)			
Enghraifft

Dadansoddwch seiliau damcaniaethol athroniaeth y Cyfnod Sylfaen ynghylch dysgu  awyr agored. 

Elfen Asesu 2 – 50%

Adroddiad Astudiaeth ar Blentyn:	 (2500 o eiriau)

O fewn cyd-destun ysgol leol, bydd myfyrwyr yn arsylwi ac yn adfyfyrio ar y rhyngweithio gan blentyn â’r amgylchedd dysgu awyr agored yn ystod chwarae corfforol. 


	 


Crynodeb o’r Asesiad
	Math o weithgaredd
	Canran

	Gwaith cwrs
	100

	Ymarferol
	0

	CYFANSWM
	100%








ADDYSG AR GYFER DATBLYGU CYNALIADWY (ADC)

	Ydy'r modwl yn cyfrannu at ADC?
	Ydy


	
	Nac ydy


	Os ydy, rhowch fanylion yn gryno (dim mwy na 100 o eiriau):

Mae ymagwedd gyfannol at Iechyd ym maes addysg yn rhoi cyfleoedd i fyfyrwyr ddysgu am ystod o ddulliau cyflwyno. Mae gan hyn y potensial i effeithio ar ddatblygiad a lles personol myfyrwyr ac unigolion dan eu cyfarwyddyd yn y dyfodol.

